OpenLLM-France/wikimedia huggingface dataset:
# Vojislav Koštunica

Vojislav Koštunica —serbieraz: Војислав Коштуница, ahoskera: ʋǒjislaʋ koʃtǔnit͡sa— (Belgrad, Serbia, 1944ko martxoaren 24a) politikaria da.

## Bizitza

Serbiako Oposizio Demokratikoko (DOS) liderra, Jugoslaviako lehendakaria. Zuzenbideko irakasle izan zen unibertsitatean, 1974 arte; urte hartan bere lanpostutik egotzi zuten Titoren kontra agertzeagatik. 1992an Serbiako Alderdi Demokratikoa (DSS) sortu zuen.
2000ko abuztuan 18 talde liberal eta nazionalistez osaturiko Aldaketarako Aliantzaren hautagai izatea onartu zuen; taldeak urte bereko irailean esku hartu zuen hauteskundeetan Serbiako Oposizio Demokratikoa (DOS) izenarekin. Bere hitzaldian, gogor kritikatu zuen Kostunicak Mendebaldea Kosovo Serbiari kendu izangatik, 1999ko udaberriko bonbardaketen ondoren; orobat azaldu zen Miloševićen kontra, Serbiar nazionalismoaren galtzailetzat akusatuz. Hauteskundeak egin zirenean (2000ko iraila), hauteskunde-batzordeak adierazi zuen Kostunicak botoen % 48,22 lortu zuela, eta Milosevicek % 40,23. Batzordeak ordea ezeztatu egin zuen Kostunicaren hautapena eta Milosevicek ez zuen onartu bere galera; hurrengo egunean protesta handiak izan ziren batzordearen erabakiaren eta Milosevicen aurka eta Kostunicaren alde. Azkenean, Milosevicek amore eman zuen eta ezagutu zuen Koštunica presidente berritzat. Abenduko legebiltzarreko hauteskundeetan, Kostunicaren DOS alderdiak garaipen erabatekoa izan zuen, eta garaipen horrek sendotu zuen Koštunica bere karguan. Haren ondoren, Kostunicak erreforma demokratikoak iragarri zituen, Milosevicen erregimena erabat deuseztatuko zutenak. Jugoslaviako errepublika federala desagertu zenean Serbia eta Montenegro estatuak sortzeko, bere lehendakari-kargua utzi eta Serbiako lehen hauteskundeak egin ziren (2003). Vojislav Koštunicak hauteskundeak irabazi eta Serbiako Lehen Ministro izan zen 2008an karguari uko egin zion arte, Kosovok independentzia deklaratu eta astebetera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q33031
* Multimedia: Vojislav Koštunica / Q33031
# Vojka nad Dunajom

    Artikulu hau Eslovakiako udalerriari buruzkoa da; beste esanahietarako, ikus «Vojka».
Vojka nad Dunajom (hungarieraz: Vajka, ˈvɒjkɒ ahoskatua) Eslovakiako udalerri bat da, Dunajská Stredako barrutian kokatuta. 8,21 km²ko azalera du eta 463 biztanle 2017ko datuen arabera.

## Historia

Idatzizko lehen aipamena 1186. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q430041
* Multimedia: Vojka nad Dunajom / Q430041
# William Henry Preece

William Henry Preece (Caernarfon, Gwynedd, 1834ko otsailaren 15a - 1913ko azaroaren 6a) elektrizitate ingeniari eta asmatzaile galestarra izan zen.

## Kanpo estekak

* Datuak: Q2140313
* Multimedia: William Henry Preece / Q2140313
# William Henry Fitton

William Henry Fitton (1780ko urtarrilaren 24a - 1861eko maiatzaren 13a), irlandar geologoa izan zen.
Fitton Dublinen jaio zen eta Trinity Collegen ikasi zuen. Garai horretan geologian interesatu zen, batez ere fosiletan. 1808an Edinburgora mugitu zen eta bertan geologia ikasi zuen eta 1809an Londonera mugitu zen eta bertan kimika eta medikuntza ikasi zuen. 1811n Geological Society of Londoni Dublineko eskualdeko geologiaren inguruko txostena aurkeztu zion, hainbat mineral arraro barne.
Observations on some of the Strata between the Chalk and the Oxford Oolite, in the South-east of England (Trans. Geol. Soc. ser. 2, vol. iv.) eta Fitton's Strata below the Chalk lanak argitaratu zituen. Geological Society of Londoneko lehendakari izan zen 1827-1829 tratean. Notes on the Progress of Geology in England, A Geological Sketch of the Vicinity of Hastings lanak idatzi zituen hortik aurrera. 1852an Wollaston Domina eman zioten.
# William Henry Harrison

William Henry Harrison (1773ko otsailaren 9a – 1841eko apirilaren 4a) Ameriketako Estatu Batuetako bederatzigarren presidentea (1841), AEBetako militarra eta politikaria izan zen, eta karguan bertan hil zen lehenengo presidentea. 68 urte eta 23 egun zituen hautatu zutenean. Izan ere, presidenterik zaharrena izan zen, 1980an Ronald Reagan aukeratu zuten arte, eta AEBetako Independetzia aurretik jaio zen azken presidentea. Kargua hartu eta 32 egunetara hil zen karguan (kargualdirik motzena), pneumoniaren ondorioek jota, AEB . Bere heriotzaren ondorioz presidentetzarako ondorengotzaren krisi bat sortu zen, baina hori zela eta, 25. Emendakinara arte (1967ko otsailaren 23an onartuta) erantzun gabeko galdera asko ebatzi zituzten.

## Kanpo estekak

* Datuak: Q11869
* Multimedia: William Henry Harrison / Q11869
# William Henry Perkin

Sir William Henry Perkin (East End, Londres, 1838ko martxoaren 12a - Sudbury, Harrow, Londres, 1907ko uztailaren 14a) ingeles kimikaria izan zen. Koloregai bat sintesi bidez lortu zuen lehena izan zen, 1856an. Besteak beste, alizarina eta kumarina lortu zituen sintesi bidez. Hofmannen laguntzailea izan zen Londresko Royal Collegen. Harrowen kolore-emaile sintetikoak egiteko lantegi bat eraiki zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q165749
* Multimedia: William Henry Perkin / Q165749
# William Hickling Prescott

William Hickling Prescott (Salem, Masachusets, 1796ko maiatzaren 4a - Boston, Masachusets, 1859ko urtarrilaren 28a) estatubatuar historialaria eta hispanista izan zen. Zuzenbideko ikasketak amaitu ondoren, espainiarrak Amerikan egon ziren garaietako gaiak aztertu zituen. Harenak dira History of the Conquest of Mexico (1843, hiru liburuki; Mexikoko konkistaren historia), History of the Conquest of Peru (1847, 2 liburuki; Peruko konkistaren historia) eta History of the Reign of Philip the Second, King of Spain (1855-1858, hiru liburuki; Filipe II.aren erresumaren historia) obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q505844
* Multimedia: William Hickling Prescott / Q505844
# William Henry gotorlekua

William Henry gotorlekua (ingelesez: Fort William Henry) AEBetan dagoen britainiarren gotorlekua izan zen. George Lakuaren uhertzean kokatzen da (New York), eta Frantsesen eta Indiarren Gerraren baitan (Zazpi Urteko Gerra) eraiki zen, frantziarren Carilon edo Tikonderoga Gotorlekuaren erasoak gelditzeko. Besbeslekua New Yorkeko hiritik hasi eta Quebecera iristen zen lehorreko ubide garrantzitsu batean zehar ezarritako fuerte kate batetako katebegia zen.
Fort William Henry Britainiar armadako ofizial batek zuzentzen zuen, George Munro koronelak. Gaur egun han egon zen gotorlekuaren erreplika bat eraikia dago, eta atrakzio turistiko ospetsua da. Frantsesek eraso zuten 1757ko Abuztuan, eta gogor bonbardatu ere bai. Errenditzera behartu zuten frantsesek garnizioa, laguntza emateko hegoaldetik bidalitako tropa anglo-amerikarrak ezin baitzuten frantsesek ezarritako hesia gainditu. Frantsesei baldintza onetan errenditu ondoren, euren aliatu indiarrak tropa ingeles eta kolonialak eraso zituzten, zutabetan antolatuta gotorlekua uzten ari zirenean. Indiarrek, sari gisa esklaboak, buru-azal eta aberastasunak nahi zituzten harrapakin modura emandako laguntzagatik eta ez zitzaizkien errendizioko baldintzak gustatu. Asko erail zituzten eta lapurreta egin zieten gorputzei. Erasoa gogorra izanagatik, propaganda arrazoiak tarteko hildako kopurua puztu egin zen.

## Ikus, gainera

* Azken Mohikanoa

## Kanpo estekak

* Datuak: Q519254
* Multimedia: Fort William Henry / Q519254
# William Hewlett

William Hewlett (Ann Arbor, Michigan, 1913ko maiatzaren 20a - Palo Alto, Kalifornia, 2001eko urtarrilaren 12a) Estatubatuar asmalaria izan zen.
Hewlett-Packard konpainia sortu zuen David Packardekin batera (1938). Ordenagailu txikiagoak egiten lagundu zuten, lehenengo konputagailuek etxe osoak hartzen baitzituzten. 1972an, HP-35 egin zuen, ordenagailu handiek adinako ahalmena zuen eskuko kalkulagailua. Izugarrizko arrakasta izan zuen. Hura izan zen ordenagailu pertsonalen hasiera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q380467
* Multimedia: William R. Hewlett / Q380467
# Xabier San Sebastian

    Beste esanahi batzuen berri izateko, ikus: «Xabier San Sebastian (argipena)»
Xabier San Sebastian Lasa (Tolosa, 1995eko azaroaren 13a) gipuzkoar txirrindulari ohia da, 2014tik 2016ra profesionala izandakoa.

## Palmaresa

2013
* Gipuzkoako errepideko txapelketa (junior)
* Gipuzkoa Klasika
* 2. Gipuzkoako Itzulian
2015
* Pascual Momparler Memoriala
* Ronde de l'Isard d'Ariègeko etapa 1
* Castellongo Itzuliko etapa 1
* 2. Andra Mari Sari Nagusian

## Ibilbidea

* 2014 : Fundación Euskadi-EDP

## Kanpo estekak

* Datuak: Q21083513
* Multimedia: Xabier San Sebastián / Q21083513
# Xabier San Sebastian (aktorea)

    Beste esanahi batzuen berri izateko, ikus: «Xabier San Sebastian (argipena)»
Xabi Donosti, jaiotzez Xabi San Sebastian (Zarautz, Gipuzkoa, 1976ko maiatzaren 26a) Euskal aktorea da. Parisen eta Donostian trebatu zen aktore izateko.

## Filmografia
### Telebista

* Goǃazen 7.0 (2020). Telmo Matxinbarrena (atal 1)
* Goǃazen 6.0 (2019-2020). Telmo Matxinbarrena (12 atal)
* DBH (2013). Xabier
* Ai amaǃ (2012). Kolaboratzailea
* Pilotari (2007). Gorka
* Balbemendi (2006-2008). Eneko
* Goenkale (2004)
* Ispiluen jauregia (2003). Telefilma

### Zinema

* Rec (2004). Film laburra (mutua)
* Zarautzen erosi nuen (2014). Film laburra
* Lasa eta Zabala (2014). Paco Etxebarria
* Handia (2017). Notarioa.
* Agur Etxebesteǃ (2019). Martin

### Antzerkia

* Goǃazen 6.0 antzerkia (2019, Pausoka/gluglu)
* Sherezade eta tipularen azalak (2018, Vaivén. Donostia Saria)
* Happy end (2014, Vaivén. Garnacha Saria aktore onenari. )
* La Guerra de los Rose (2011, Ados T.)
* Effets de nuit (2010, T. du Rivage)
* El concursazo! (2009, Trapu Zaharra)
* El pisito (2008, Trapu Zaharra)
* Solisterrae (2006, T. du Rivage)
* Ni ez naiz txotxolo (2006, POK)
* Ingurumenua (2005, Kolax)
* Tetrarip (2005, Trapu Zaharra)
* Batekmila (2005, T. du Rivage)
* El Decamerón (2004, Ados Teatro)

## Erreferentziak

* ↑ «Euskal Aktoreen Batasuna - Actores Vascos» euskalaktoreak.eus (Noiz kontsultatua: 2019-07-02).
* ↑ «Xabi Donosti: Biografía» Xabi Donosti (Noiz kontsultatua: 2019-07-02).
* Datuak: Q64994770
# Xabier Prieto Saralegi

Xabier Prieto Saralegi (Errenteria, Gipuzkoa, 1995eko apirilaren 9a) euskal herritar futbolaria da. Ezker atzelari lanetan aritzen da. Sansera 2014/2015 denboraldian igo zuten gazte mailetatik.

## Ibilbidea

2020ko maiatzaren 9ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 2014/15 | 15 | 0 | - | - | - | - | - | - | | | - | - | 15 | 0 |
| Sanse | 2.B | 2015/16 | 23 | 0 | - | - | - | - | - | - | | | - | - | 23 | 0 |
| Sanse | Denera | Denera | 38 | 0 | - | - | - | - | - | - | | | - | - | 38 | 0 |
| Allerru | PR | 2016/17 | - | - | - | - | - | - | - | - | | | - | - | - | - |
| Allerru | PR | 2017/18 | - | - | - | - | - | - | - | - | | | - | - | - | - |
| Allerru | DH | 2018/19 | - | - | - | - | - | - | - | - | | | - | - | - | - |
| Allerru | PR | 2019/20 | - | - | - | - | - | - | - | - | | | - | - | - | - |
| Allerru | DH | 2020/21 | - | - | - | - | - | - | - | - | | | - | - | - | - |
| Allerru | DH | 2021/22 | - | - | - | - | - | - | - | - | - | - | - | - | - | - |
| Allerru | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 38 | 0 | - | - | - | - | - | - | - | - | - | - | 38 | 0 |

## Erreferentziak

* ↑ Hamar jubenil Sansera igoko dira, Realsociedad.com ; 2014ko ekainaren 23a
* Datuak: Q19948105
# Xabier Saldias

Xabier Saldias Orbegozo (Azpeitia, Gipuzkoa, 1951ko martxoaren 14a) euskal abeslaria da. 70eko hamarkadan Egan musika taldea sortu zuen eta 80 eta 90eko hamarkadan sekulako arrakasta izan zuen berbena talde bezala. Honez gain, 1993an Euskal Telebistako Hegan saioa aurkeztu zuen. Horren ondoren "Egan berria" taldearekin ibili zen plazaz plaza eta 2005 urtean, gutxi gorabehera, instrumentuak alde batera utzi eta gaur egun, oraindik ere Euskal Herriko plaza ezberdinetan kantari dabil beste formatu berri bati ekin ondoren bertan bi neska txertatu zituen, abeslaria eta dantzaria, eta bi instrumentu ere, teklatuak eta bateria elektronikoa.

## Diskografia
### Xabier Saldias

* Xabier Saldias (1972)

### Egan

* Hemen gaude (1985)
* Festarik festa (1986)
* Denok dantzara (1987)
* Egan (1988)
* Egan eta Lupe - Bateginik (1988)
* Erromerian (1990)
* Lehenengo lau diskoetatik (1991)
* Aurrerapena (1991)
* Nahasean (1991)
* Queen omenduz (aurrerapena) (1992)
* Queen omenduz (1992)
* Dantza eta kitto (aurrerapena) (1993)
* Dantza eta kitto (1993)
* Egan Berria (1995)
* Meta eginez (1996)
* Kanta onenak (1998)
* Lehenengo lau diskoetatik (2000)

## Kanpo Loturak

* Xabier Saldiasi elkarrizketa Argia aldizkarian (2009)
* Egan Taldearen webgune ofiziala
* Datuak: Q12269044
# Xabier Peña

Xabier Peña Albizu (Tolosa, Gipuzkoa, 1914ko ekainaren 30a - 1980ko urriaren 1a) euskal idazlea eta frankismo garaiko etxe eskolaren mugimenduaren ekintzailea.
Iruñean egin zituen maisu ikasketak eta Lovainan (Belgika) soziologiakoak. Euskal Herrira itzulirik, Bilbon ibili zen irakasle. El Día, Euzkadi , Karmel eta Izaskun agerkarietan eman zituen argitara lan aipagarrienak. Mendizalea zen, eta urrutiko mendietara ibilaldiak egiten zituen, Xebe anaiarekin batera. 1975ean, Kilimanjaro mendira egindako bidaia bat zela eta, Afrika-Sorkaldean ibillaldi bat izeneko liburua argitaratu zuen. Euskaltzain urgazlea izan zen.

## Lanak

* Ene potxolo (komedia)
* Euskal Irakasbide laburra (1958), euskara ikasteko metodoa
* Abere alaiak (1969), haurrentzako ipuinak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Xabier Peña literaturaren zubitegian
* Euskerazaleak: Xabier Peñaren lanak
* Datuak: Q12269041
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Xabier San Martin

Xabier San Martin Beldarrain (Donostia, 1977ko maiatzaren 20a) gipuzkoar teklatu-jotzaile eta musikagilea da, La Oreja de Van Gogh pop taldean dabilena.
EHUn ekonomia ikasi zuen. Taldearentzat ez ezik beste artistentzat ere (Paulina Rubio, Sergio Rivero edo Fran Perea) lan egiten du. Taldearen hainbat abesti berak moldatuak dira, adibidez Rosas, La Playa edo Jueves.
* Datuak: Q1039943
* Multimedia: Xabi San Martín / Q1039943
# Xabier Portugal

Joseba Xabier Portugal Arteaga (Pasaia, Gipuzkoa, 1951 - ib., 2008ko irailaren 2a) irakasle, kazetari, idazle eta alkate pasaitarra izan zen.
Kazetari gisa aldizkari eta egunkari askotan idatzi zuen, Argian, Jakinen, Punto y Horan, Eginen, Berrian eta Garan, besteak beste. Jazz eta zinema munduan ere ezaguna zen, eta hainbat jaialditan parte hartu zuen, epaimahaikide gisa edo antolakuntza lanetan.
Historia arloan ere aritu zen, Pasaiako Historia Mintegia sortuz. Eta 2008ko otsailean Pasaia 1931-1939-Zanpatuen Oroimina liburua kaleratu zuen. Horrekin batera, Pasaiako herrigintzari oso loturik egon zen. 1987tik 1995era Gipuzkoako herri horretako alkate izan zen Herri Batasunarekin. Halaber, 1999tik 2003ra kultura zinegotzi izan zen Euskal Herritarrok plataformarekin.
Pasai Antxoko sanferminak antolatzen ere ibili ohi zen, eta 2008an jaietako Saltzero izendatu zuten.
Lanbidez, irakasle izan zen, hainbat urtetan Pasaia-Lezo Lizeoa ikastolako zuzendari izanez.

## Kanpo estekak

* Herria sentitzen zuen gizona (Berria, 2008/09/03)
* (Gaztelaniaz) X. Portugali buruzko artikulua Garan
* Datuak: Q12269043
# Xabier Ramos Garate

Francisco Xabier Ramos Garate (Getxo, Bizkaia 1966ko abenduaren 7a) bizkaitar futbolari ohia da. Erdilari moduan aritzen zen.

## Ibilbidea

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sestao Sport | 2. | 1989/90 | 18 | 1 | 2 | 0 | - | - | - | - | - | - | 20 | 1 |
| Sestao Sport | 2. | 1990/91 | 29 | 0 | 1 | 0 | - | - | - | - | - | - | 30 | 0 |
| Sestao Sport | 2. | 1991/92 | 20 | 2 | 2 | 0 | - | - | - | - | - | - | 22 | 2 |
| Sestao Sport | Denera | Denera | 67 | 3 | 5 | 0 | - | - | - | - | - | - | 72 | 3 |
| Lugo | 2. | 1992/93 | 22 | 1 | 5 | 1 | - | - | - | - | - | - | 27 | 2 |
| Lugo | Denera | Denera | 22 | 1 | 5 | 1 | - | - | - | - | - | - | 27 | 2 |
| UD Las Palmas | 2.B | 1993/94 | 39 | 0 | 4 | 0 | - | - | - | - | - | - | 43 | 0 |
| UD Las Palmas | 2.B | 1994/95 | 8 | 0 | 1 | 0 | - | - | - | - | - | - | 9 | 0 |
| UD Las Palmas | Denera | Denera | 47 | 0 | 5 | 0 | - | - | - | - | - | - | 52 | 0 |
| Amurrio | 2.B | 1995/96 | 34 | 2 | - | - | - | - | - | - | - | - | 34 | 2 |
| Amurrio | Denera | Denera | 34 | 2 | - | - | - | - | - | - | - | - | 34 | 2 |
| Bermeo | 2.B | 1996/97 | 30 | 2 | - | - | - | - | - | - | - | - | 30 | 2 |
| Bermeo | Denera | Denera | 30 | 2 | - | - | - | - | - | - | - | - | 30 | 2 |
| Ibilbide osoan | Ibilbide osoan | Ibilbide osoan | 200 | 8 | 15 | 1 | - | - | - | - | - | - | 215 | 9 |

## Kanpo estekak

* Datuak: Q12402528
# Winston-Salem (Ipar Carolina)

Winston-Salem Ipar Carolinako hiri bat da. Forsyth konderrian kokatua dago. 2010ean 229.617 biztanle zituen, 343,04 kilometro koadrotan banatuta.

## Ikus, gainera

* Forsyth konderria

## Kanpo estekak

* Datuak: Q49227
* Multimedia: Winston-Salem, North Carolina / Q49227
# Winston konderria

Winston konderria honako konderrietako baten izena izan daiteke:
* Winston konderria (Alabama)
* Winston konderria (Mississippi)
# Winston (Florida)

Winston Ameriketako Estatu Batuetako erroldak esleitutako leku bat da. Polk konderrian kokatuta dago, Florida estatuan. 9.024 biztanle ditu, 14.100.000 kilometro koadroko azaleran banatuta.

## Ikus, gainera

* Polk konderria

## Kanpo estekak

* Datuak: Q2863697
# Winston konderria (Alabama)

Winston konderria (ingelesez: Winston County) Alabamako konderri bat da, Ameriketako Estatu Batuetan. Hiriburua Double Springs da. 2010eko zentsuaren arabera 24.484 zituen, 1636,53 kilometro koadroko azaleran.

## Geografia

Winston konderriak 1636,53 kilometro koadro ditu. Horietatik 48,92 ura dira. Beste 1587,61 lurra dira. Biztanleria dentsitatea 14,96 da.

## Demografia

2010eko zentsoan bizi ziren 24,484 pertsonetatik 23,752 txuriak edo hispanoak dira. 121 beltzak edo afroamerikarrak. 200 amerikar natiboak ziren eta 49 Hawaii edo Pazifikoko irletako natiboak. 68 asiarrak ziren. bukatzeko euren burua arraza bat baino gehiagotan 294 pertsonek kokatzen zuten.

### Biztanleria piramidea
## Kanpo estekak

* Datuak: Q503088
* Multimedia: Winston County, Alabama / Q503088
# Winston (Montana)

Winston Ameriketako Estatu Batuetako erroldak esleitutako leku bat da. Broadwater konderrian dago, Montana estatuan. 169 biztanle ditu, 13,515175 kilometro koadroko azaleran banatuta.

## Ikus, gainera

* Broadwater konderria

## Kanpo estekak

* Datuak: Q957615
# Winston (Missouri)

Winston Missourieko herrixka bat da. Daviess konderrian kokatua dago. 2010ean 259 biztanle zituen, 0,80 kilometro koadrotan banatuta.

## Ikus, gainera

* Daviess konderria

## Kanpo estekak

* Datuak: Q2614191
# Winston (Oregon)

Winston Oregongo hiri bat da. Douglas konderrian kokatua dago. 2010ean 5.379 biztanle zituen, 6,85 kilometro koadrotan banatuta.

## Ikus, gainera

* Douglas konderria

## Kanpo estekak

* Datuak: Q3458875
* Multimedia: Winston, Oregon / Q3458875
# Winston konderria (Mississippi)

Winston konderria (ingelesez: Winston County) Mississippiko konderri bat da, Ameriketako Estatu Batuetan. Hiriburua Louisville da. 2010eko zentsuaren arabera 19.198 biztanle zituen, Winston kilometro koadroko azaleran.

## Geografia

Winston konderriak 1.580,12 kilometro koadro ditu. Horietatik 7,36 ura dira. Beste 1.572,76 lurra dira. Biztanleria dentsitatea 12,15 da.

## Demografia

2010eko zentsoan bizi ziren 19.198 pertsonetatik 10.075 txuriak edo hispanoak dira. Horietatik hispano edo latino kategorian 184 dira. 8.729 beltzak edo afroamerikarrak. 215 amerikar natiboak ziren eta 3 Hawaii edo Pazifikoko irletako natiboak. 37 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 135 pertsonek kokatzen zuten.

### Biztanleria piramidea
## Kanpo estekak

* Datuak: Q486522
* Multimedia: Winston County, Mississippi / Q486522
# Vojnić

Vojnić Kroaziako udalerri bat da, Karlovac eskualdean. Azken zentsuaren arabera 3.602 biztanle zituen.

## Kanpo estekak

* Datuak: Q615197
* Multimedia: Vojnić / Q615197
# Ziburuko Euskal Liburu eta Disko Azoka

Ziburuko Euskal Liburu eta Disko Azoka edo Ziburuko Azoka urtero Ziburun (Lapurdi) ekaineko lehen asteburuan antolatzen den kultur azoka da. Euskarazko literatura eta musika dira ekimenaren ardatzak.
Ekimenak 2019an hasi zuen ibilbidea, Baltsan elkarteak eta ARGIA hedabideak antolatuta. Euskal Irratiak, Ziburuko Udalak eta EKEk babestu izan dute.

## Edizioak

Irudi-oineko testua :
| Edizioa | Urtea | Argitaletxe kopurua | Leloa |
| 1. edizioa | 2019 | | |
| 2. edizioa | 2021 | 23 | |
| 3. edizioa | 2022 | 33 | Euskarak batzen baitu mugek bereizten dutena... zatoz euskararen eremu askera! |
| 4. edizioa | 2023 | 36 | Euskara hutsez bete Ziburuko plaza! |
| 5. edizioa | 2024 | 33 | Euskara ala ezkara! |

## Kontzertuak

Azokaren baitan kontzertu laburrak ere izaten dira:
* 2021: Agustin Alkhat eta Julian Labat.
* 2023: Peio Erramuzpe, Adrian Perez, Patzuko Nice, Adar eta Ixabe.
* 2024: Hegazkin, Bloñ, Lumi eta Pelax.

## Erreferentziak

* ↑ elkartea, IPARLA BAIGURA KOMUNIKAZIOA. (2019-05-20). «Ziburuko lehen euskal liburu eta disko azoka antolatu dute» Kazeta.eus (Noiz kontsultatua: 2024-05-30).
* ↑ «Ziburuko 2. Euskal Liburu eta Disko Azoka» EKE (Noiz kontsultatua: 2024-05-30).
* ↑ «Ziburuko azoka 2022» EKE (Noiz kontsultatua: 2024-05-30).
* 1 2 «Ziburuko 4. Euskal Liburu eta Disko Azoka» EKE (Noiz kontsultatua: 2024-05-30).
* ↑ «Ziburuko 5. Euskal Liburu eta Disko Azoka» EKE (Noiz kontsultatua: 2024-05-30).
* ↑ «Ziburuko 2. Euskal Liburu eta Disko Azoka egingo dute ekainaren 12an» KULTUR SHAREA 2021-05-26 (Noiz kontsultatua: 2024-05-30).

## Ikus, gainera

* Durangoko Azoka
* Sarako Euskal Herriko Idazleen Biltzarra

## Kanpo estekak

* Datuak: Q126195213
* Multimedia: Ziburuko Azoka / Q126195213
# Ziburuko gurutzea

Ziburuko gurutzea Lapurdiko Ziburu udalerrian dagoen harrizko gurutze bat da. Kalbario bat irudikatzen du. Lapurdiko monumentu historikoen zerrendaren barnean sailkatua dago.

## Kokalekua

Dorre karrikan dago, muino baten gainean eta Bordagaineko dorrea eta Bordagaineko Andre Mariaren elizaren alboan.
* Xehetasuna.

## Ikus gainera

* Bordagaineko dorrea
* Bordagaineko Andre Mariaren eliza
* Ziburuko gurutze zuria

## Kanpo estekak

* Datuak: Q25476990
* Multimedia: Croix de Ciboure / Q25476990